**Családi otthonteremtési kedvezmény**

**igényléshez szükséges dokumentumok**[[1]](#footnote-1)

**A személyi feltételek vizsgálatához**

Igénylők érvényes személyazonosító igazolványa vagy útlevele; lakcímet igazoló hatósági igazolványa és adóigazolványa vagy külföldi állampolgár esetén útlevél

Gyermek adóigazolványa, személyazonosító igazolványa vagy útlevele, és lakcímet igazoló hatósági igazolványa. (Megelőlegezett kedvezmény esetén a gyermek megszületését születési anyakönyvi kivonattal, adóigazolvánnyal és lakcímet igazoló hatósági igazolvánnyal kell igazolni)

Házassági anyakönyvi kivonat (házastársak esetén)

A közös háztartás fennállását, valamint élettársak esetében ennek időtartamát teljes bizonyító erejű magánokiratba foglalt nyilatkozat.

Elvált szülők kiskorú gyermeke esetén a gyermek elhelyezését igazoló jogerős bírósági határozat

A gyámság fennállása esetén a gyámhatóság kirendelő határozata

Örökbefogadás esetén a gyámhatóság engedélyező határozata

Felsőoktatási intézmény által kiállított igazolás a felsőoktatási intézmény nappali tagozatán folytatott továbbtanulásról

A középfokú oktatási-nevelési intézmény nappali tagozatán fennállói tanulói jogviszony igazolására a középfokú intézmény által kiállított igazolás vagy érettségi bizonyítvány vagy az arról az azt kiállító oktatási intézmény által készített hiteles másolat

Orvos szakértői szerv igazolása a megváltozott munkaképességű személlyé válásról (25. életévét betöltött megváltozott munkaképességű gyermek utáni kedvezmény igénylése esetén)

Magzat után igényelt kedvezmény esetén: várandósgondozási könyv a várandósság betöltött 12. hetének igazolására

 A gyermek halva születése esetén a halottvizsgálatról és a halottakkal kapcsolatos eljárásról szóló 351/2013. (X. 4.) Korm. rendelet 3. melléklete szerinti okirat

Az illetékes egészségbiztosítási pénztári feladatokat ellátó fővárosi és megyei kormányhivatalnak 30 napnál nem régebbi igazolása arról, hogy az igénylő legalább 180 napja – három vagy több gyermekes új lakást építők vagy vásárlók kiemelt támogatási összege esetén 2 éve – folyamatosan az egészségbiztosítás nyilvántartásában biztosítottként szerepel, a nemzeti felsőoktatásról szóló törvény hatálya alá tartozó felsőoktatási intézményben nappali rendszerű oktatás keretében tanulmányokat folytat. (Házastársak/élettársak esetén elegendő legalább az egyik félre vonatkozó igazolása benyújtása, külföldön munkát vállaló esetén az illetékes külföldi hatóság által kiállított igazolás hiteles magyar nyelvű fordításának benyújtása szükséges) Ápolási díj megállapítása esetén a fentiek helyett a fővárosi, megyei kormányhivatal ápolási díjat megállapító jogerős határozatának benyújtása szükséges.

Adóhatóság 30 napnál nem régebbi nemleges adóigazolása arról, hogy az igénylőknek az állami adó- és vámhatóságnál nincs nyilvántartott köztartozása. Az igazolás benyújtása nem szükséges, ha az igénylők szerepelnek a NAV köztartozásmentes adózói adatbázisában.

Megelőlegező kedvezmény igénybevétele esetén a Kormányhivatal igazolása arról, hogy az egyéb lakáscélú állami támogatásról szóló jogszabályok alapján az igénylők lakásépítési kedvezményt megelőlegező kölcsönszerződéssel nem rendelkeznek. (Illetékes: a támogatott ingatlan fekvése szerint illetékes megyei kormányhivatal, Pest megye vagy a főváros területén fekvő támogatott ingatlan esetén Budapest Főváros Kormányhivatala)

Használt lakáscél esetén az igénylők által az elmúlt 5 éven belül értékesített lakás (tulajdoni hányad) eladása esetén az igénylő teljes bizonyító erejű magánokiratba foglalt nyilatkozatával.

Érvényes hatósági bizonyítvány a büntetlen előéletről (Erkölcsi bizonyítvány).

**A kedvezménnyel érintett lakás vonatkozásában**

30 napnál nem régebbi hiteles tulajdoni lap másolat

Földhivatali helyszínrajz – Térképmásolat (családi ház, ikerház, sorház esetén)- eredeti példány (90 napnál nem régebbi)

Címigazoló dokumentum (ha a tulajdoni lapon nincs utca, házszám feltüntetve, vagy az eltér a ténylegestõl)

Közokiratba vagy ügyvéd által ellenjegyzett magánokiratba foglalt használati megosztási szerződés (több lakásból álló osztatlan közös tulajdonban lévő lakás esetében)

**Lakásvásárlás esetén**

Adásvételi szerzõdés (az igénylő tulajdonjoga legalább széljegyen igazolandó) (120 napnál nem régebbi)

Méretezett alaprajz

Új lakás vásárlása esetén 2008. július 1-jén vagy azt követően kiadott használatbavételi engedély, fennmaradási engedély, vagy használatbavétel tudomásulvételét igazoló hatósági bizonyítvány a használatbavétel időpontjáról, vagy a kérelem benyújtásának időpontjában az előzőekkel nem rendelkező ingatlan esetén építési engedély vagy az egyszerű bejelentéshez kötött építési tevékenység bejelentésének megtörténtét az építésügyi hatóság által kiállított igazoló dokumentum, hatósági bizonyítvány vagy az elektronikus építési napló üzemeltetője által előállított visszaigazolás

**Építés, bővítés esetén**

Jogerõs építési engedély és módosításai vagy egyszerű bejelentéshez kötött építési tevékenység esetén

* a lakóépület építésének egyszerű bejelentéséről szóló 155/2016. (VI. 13.) Korm. rendelet 1. § (2) bekezdése szerinti, az elektronikus építési napló üzemeltetője által előállított, a készenlétbe helyezett elektronikus építési napló adatait feltüntető visszaigazolás,
* az építész tervező által az egyszerű bejelentés mellékleteként az elektronikus építési naplóba feltöltött, legalább a 155/2016. (VI. 13.) Korm. rendelet 1. melléklete szerinti munkarészekből álló kivitelezési dokumentáció, és
* az igénylőnek az egyszerű bejelentés megtörténtét követő 15 nap elteltével tett nyilatkozata, mely szerint az építési tevékenységet megkezdheti és a hitelintézet részére benyújtott előző pont szerinti dokumentumok megegyeznek az elektronikus építésügyi naplóba feltöltött dokumentumokkal,

Jogerős tervdokumentáció (tervrajz, mûszaki leírás) és módosításai

Költségvetés  (nettó érték + ÁFA megbontásban)

Ügyvéd által ellenjegyzett ráépítési megállapodás (építés, bővítés esetén, ha szükséges)

Épülő, de használatbavételi engedéllyel vagy használatbavétel tudomásulvételével nem rendelkező lakás tulajdonjogának megszerzése és továbbépítése esetén a vételár 70 %-a erejéig az előző építtető nevére, - vagy amennyiben az előző építtető gazdálkodó szervezet – a gazdálkodó szervezetáltal a teljes vételárról kiállított számlák

Építőközösség esetén építőközösségi szerződés

**Nem magyar állampolgár**

Nem magyar állampolgár esetén a három hónapot meghaladó tartózkodási jog igazolására: a szabad mozgás és tartózkodás jogával rendelkező személyek bemutatásáról és tartózkodásáról szóló törvény szerinti regisztrációs igazolás, érvényes tartózkodási kártya vagy állandó tartózkodási kártya.

Nem magyar állampolgár esetén igazolás az igénylő jogállásáról: A bevándorolt jogállás igazolására bevándorlási engedély, a letelepedett jogállás igazolására letelepedési engedély, ideiglenes letelepedési engedély, nemzeti letelepedési engedély, EK letelepedési engedély, a menekült jogállás igazolására az azt tanúsító személyazonosító igazolvány, az oltalmazott jogállás igazolására az azt tanúsító személyazonosító igazolvány, a hontalan jogállás igazolására a hontalankénti elismerésről szóló határozat, vagy a jogállást igazoló hatósági igazolás.

**OTP Bank tölti ki:**

A kedvezményt igénylő neve: ……………………………………………………..Prelak azonosító: ……………….…

Kelt:…………………………………………….…

……………………………………… ………………………………………..

 OTP dolgozó aláírása OTP dolgozó aláírása

1. Felhívjuk figyelmét, hogy a felsoroltakon túl további dokumentumok benyújtása is szükségessé válhat. [↑](#footnote-ref-1)